אודטה שוורץ

אודטה שוורץ (בעבר אודטה דנין; נולדה ב-12 בינואר 1953), מוכרת יותר בשמה הפרטי אודטה, היא מנחת טלוויזיה ישראלית, סופרת, ועיתונאית בעלת טור בנושאי סגנון חיים ופנאי. נודעת כ"כוהנת הטיפים והלייף סטייל". נולדה בשם אודטה שוורץ ברומניה להוריה מריאטה וברקו. לה אח צעיר. ב-1959 משפחתה עלתה עמה לישראל כשהייתה בת שש. ב-1977, כשהייתה בת 24, החלה את הקריירה העיתונאית שלה בשבועון "העולם הזה" במדור בישול, הורות וסגנון חיים. ב-1982 עברה עם מדורה למוסף "7 ימים" של "ידיעות אחרונות". ב-2003 עברה עם מדורה למוסף השבת של "מעריב" לאחר שמו"ל ידיעות, נוני מוזס, סירב לאפשר לה לעבוד בערוץ 10 במקביל. כתבה במעריב עד לירידת המדור בשל קשיים כלכליים של העיתון ב-2011. אודטה הוציאה ארבעה ספרים ושני יומני בית, כולם רבי מכר. "כיופים" (דומינו, 1990) "ספר הבישולים של אודטה" (א. ניר, 1996) "הפטנטים של אודטה" (א. ניר, 1997) "הספר המשפחתי של אודטה" (א. ניר, 1998) בשנת 1996 החלה את דרכה בטלוויזיה, בערוץ 2, כשהפיקה והגישה פרסומות בהן המליצה על מוצרים שונים. בהמשך הנחתה פינה בתוכנית הבוקר "קפה טלעד" בערוץ 2. בראשית שנת 2003 החלה להנחות את תוכנית האירוח וסגנון חיים "אודטה" ששודרה בערוץ 10 בהפקת "ענני תקשורת". בתחילה שודרה התוכנית בשעות הבוקר 8:00–10:00, במשך חמישה ימים בשבוע ולאחר מספר חודשים עברה התוכנית לשעות הערב (16:00–18:00). בהמשך, קוצרה תוכניתה לשעה אחת בלבד. התוכנית זכתה להצלחה כבירה. ב-19 במרץ 2007 שידרה שוורץ את תוכניתה האלף, ולאחר מכן הודיעה לערוץ כי ברצונה לסיים את התוכנית. בשנים אלו, תוכניתה אף זכתה שלוש פעמים ברצף בפרס מסך הזהב. עד 2011, תוכניותיה שודרו בערוץ בשידורים חוזרים. ב-2005 זכתה גם לתהודה ציבורית בזכות השתתפותה בדרמה היומית "השיר שלנו" בתור עצמה, ובזכות החיקוי שלה ב"ארץ נהדרת" על ידי טל פרידמן. באוקטובר 2011 חזרה אודטה עם תוכנית חדשה בערוץ 2 אצל רשת, בשם "החיים על פי אודטה". כשב-2012 הופסקו שידורי התוכנית, ושוורץ חזרה לעיתונות בלבד. בשנת 2006 נתבעה על ידי אורן זריף בטענה של לשון הרע, אך בית המשפט דחה את תביעתו. באותה שנה הגיעו תלונות לרשות השנייה על כך שאודטה מקדמת את כת הסיינטולוגיה בתוכנית האירוח שלה שבערוץ 10. ב-2014 בריאיון לחדשות 2 הודתה אודטה שהיא אכן למדה מספר קורסים בסיינטולוגיה (וזאת הסיבה שהתנגדה לריטלין, קמפיין המזוהה כסיינטולוגי), אך היא איננה משתייכת לסיינטולוגיה. בשנת 2006 ספגה ביקורת מצד גורמים שונים בציבור הישראלי בשל הכפשת הורים הנותנים לילדיהם הסובלים מ-ADHD תרופות לשיפור הריכוז בהוראת רופא, מהן שוורץ המליצה בתוכניותיה להימנע. דבריה שודרו בתוכנית הטלוויזיה שלה ונכתבו בטור שלה בעיתון. באוקטובר 2015 שבה לטלוויזיה והנחתה תוכנית ראיונות "עצה טובה מאודטה", ששודרה בערוץ 20. בדצמבר 2015 ספגה ביקורת קשה באתר המדע הפופולרי "מדע גדול, בקטנה", על פרסום המלצות רפואיות-תזונתיות שגויות, אודטה הודתה בטעות והסירה את פרסומיה מהרשת. בינואר 2019 עלתה תוכנית הלייף סטייל השבועית שלה "אודטה" בקשת 12. ב-7 במרץ 2019 הצטרפה כתושבת לתוכנית המציאות "2025" בקשת 12, והודחה לאחר ארבעה שבועות. נישואיה הראשונים נמשכו כחמש שנים, כשהתחתנה עם החבר הראשון שלה בגיל 18. נישואיה השניים נמשכו כ-17 שנים לאיציק דנין, ולהם בת (שנשואה למייק, אחיו של שוקי זיקרי) ובן משותפים. נישואיה השלישיים נמשכו כ-14 שנים לאילן שוורץ, נוכל שהונה אותה וטען בפניה ובפני נשים אחרות שהיה בכיר במוסד, וטייס - ומעל באמונן. סיפור הגירושים שלה ממנו הובילו להד תקשורתי. ב-2019 סיפרה אודטה בריאיון ל"ישראל היום" שהתגלה אצלה גידול טרום סרטני ליד השחלות, שהוסר בניתוח. מתגוררת בהרצליה פיתוח. יורם יובל, ישראל - שיחת נפש, כנרת זמורה ביתן, 2012, עמ' 269–275 אודטה שוורץ, במיזם "אישים" לתיעוד היצירה הישראלית אודטה שוורץ, דף שער בספרייה הלאומית אודטה נופלת ברשת, באתר "דואר חשמלי", 8 במאי 2004 ארי ליבסקר, ‏נערצת, באתר גלובס, 14 בינואר 2004 מעיין כהן, ‏סקר: אודטה שוורץ - מנחת הטלוויזיה המוכרת ביותר בקרב נשים, באתר גלובס, 16 באוגוסט 2005 ענת באלינט, אודטה בעקבות טום קרוז, באתר הארץ, 29 במרץ 2006 הגר רם, ‏"אף פעם לא מאבדת אמונה", באתר ‏מאקו‏, 23 בדצמבר 2008 אורי ערן, עכבר העיר, "החיים על פי אודטה": מחפשת דרכים למנוע דכאון קיומי, באתר הארץ, 6 בנובמבר 2011 לילך וולך‏, "החיים על פי אודטה": אודטה שוורץ לא צריכה להיות בטלוויזיה, באתר וואלה, 7 בנובמבר 2011 גיא פישקין, אודטה מחפשת אהבה חדשה, באתר nrg‏, 2 באוגוסט 2012 יונתן ריגר, ‏לאן נעלמה כוהנת הטיפים הגדולה?, באתר ‏מאקו‏, 21 בפברואר 2014 ערן סויסה, הכוהנת הגדולה, באתר ישראל היום, 24 בינואר 2019 גילי איזיקוביץ, מטומטם ומהפנט: הרומן שלי עם אודטה, באתר הארץ, 10 ביוני 2019 הסרט התיעודי "האמנתי לו" על נישואיה של אודטה לאילן שוורץ, סרטון באתר יוטיוב אודטה: “את לא מעלה בדעתך כזה סדר גודל של זיוף” | יחסים | סלונה מערכת תכניות קשת, ‏אודטה: "הייתי ילדה מוכה, אף פעם לא ידעתי מתי זה יגיע", באתר ‏מאקו‏, 19 במרץ 2019 אודטה שוורץ עוברת ל"מעריב", באתר הארץ, 3 במרץ 2003 יובל אביבי, ‏"חרא זה מזון משכיל ואכלתי הרבה חרא אז אני מאוד משכילה", באתר גלובס, 20 בדצמבר 2011 עידן יוסף-ימין, ‏הטיפ שלה, באתר ‏מאקו‏, 6 במרץ 2019 ערן סויסה, שישבת, באתר ישראל היום, 24 בינואר 2019 אביבה קרול, ‏אודטה פורשת מהטלוויזיה, באתר גלובס, 19 בדצמבר 1996 בועז גריילסמר, ערוץ 10 מנסה לשפר את הרייטינג של "אודטה" - יקצר את התוכנית לשעה, באתר הארץ, 31 באוגוסט 2005 יעל גאוני, ‏לאחר 1,000 תוכניות בערוץ 10: אודטה דנין שוורץ יורדת מהאוויר, באתר גלובס, 8 במרץ 2007 גלי פיאלקוב, עכבר העיר, הקאמבק של הלייף סטייל: מי מחכה לאודטה?, באתר הארץ, 4 בנובמבר 2011 רוני קורן-דינר, אודטה כינתה את "אורן הקטן" שרלטן; ביהמ"ש: זו "התרשמות שאינה לשון הרע", באתר הארץ, 9 במאי 2006 עו"ד אמיר טיטונוביץ, ‏הניצחון של אודטה, באתר גלובס, 11 במאי 2006 רותי זוארץ, ‏תלונות לרשות השנייה: אודטה מקדמת סיינטולוגיה בתוכניתה, באתר גלובס, 26 ביוני 2006 יונתן ריגר, ‏לאן נעלמה כוהנת הטיפים הגדולה?, באתר ‏מאקו‏, 21 בפברואר 2014 ערוץ 10 אסר על אודטה לעסוק בהפרעות קשב, באתר הארץ, 10 באפריל 2006 אודטה ופוסט הבצל - מדע גדול, בקטנה, בדף הפייסבוק של מדע גדול, בקטנה NEXTER, ‏כשאודטה הודתה: "פרסמתי שטויות", באתר ‏מאקו‏, 3 בדצמבר 2015 משנה את הלייף סטייל: אודטה תשתתף בתוכנית ריאליטי, באתר וואלה, 6 במרץ 2019 אריאנה מלמד, מה שנראה אמש על המסך ב"2025" הוא תרגיל ברוע מזוקק, באתר הארץ, 20 במרץ 2019 מערכת תכניות קשת, ‏לעיני המצלמות: זהותו האמיתית של אילן שוורץ נחשפת, באתר ‏מאקו‏, 4 באוקטובר 2015 ערן סויסה, שישבת, באתר ישראל היום, 24 בינואר 2019 השיחה עם אודטה שוורץ התקיימה במסגרת תוכנית "שיחת נפש" ששודרה במקור בHOT בידור ובטלוויזיה החינוכית מובאת בספר בעריכה מינימלית בשפת הדיבור של המשוחחים